cyanic-selkie/wikianc huggingface dataset:
აზერბაიჯანის რესპუბლიკის ანგარიშების პალატა
ისტორია
აზერბაიჯანის ანგარიშების პალატა შეიქმნა აზერბაიჯანის კონსტიტუციის 92-ე მუხლის შესაბამისად. მისი შექმნის შესახებ კანონს  ხელი მოეწერა 1999 წლის 2 ივნისს აზერბაიჯანის რესპუბლიკის მაშინდელი პრეზიდენტის ჰეიდარ ალიევის მიერ. 2001 წლის 7 დეკემბერს პალატამ დაიწყო ფუნქციონირება.
ფუნქციონირება
თავმჯდომარეს, თავმჯდომარის მოადგილეს და აუდიტორს ნიშნავს და თანამდებობიდან ათავისუფლებს აზერბაიჯანის რესპუბლიკის ეროვნული ასამბლეა (მილი მეჯლისი).
2017 წლის დეკემბერში დამტკიცდა ცვლილებები "ანგარიშთა პალატის შესახებ" კანონში, რომელიც პალატას აძლევდა უფლებას მიმართოს გენერალურ პროკურატურას არა მხოლოდ დანაშაულის ნიშნით ჩადენის შემთხვევაში. ასევე ადმინისტრაციულ სამართალდარღვევათა ნიშნით ჩადენილი დანაშაულებისათვის.
თავმჯდომარეები
წესდების თანახმად, ანგარიშების პალატის თავმჯდომარის უფლებამოსილების ვადაა 7 წელი.
პალატის თავმჯდომარეები:
სქოლიო
კატეგორია:აზერბაიჯანის სახელმწიფო უწყებები კატეგორია:აზერბაიჯანის ორგანიზაციები
New-Style Super NES
New-Style Super NES (აგრეთვე ცნობილი მოდელის ნომრით SNS-101, იაპონიაში — Super Famicom Jr. スーパーファミコン ジュニア) — მეოთხე თაობის სახლის ვიდეო თამაშების კონსოლი, Super Nintendo Entertainment System-ის შემცირებული და გადაკეთებული ვერსია, შექმნილი და გამოცემული კომპანია Nintendo-ს მიერ 1997 წელს.
The New-Style Super NES-ის დიზაინერია ლენს ბარი, რომელსაც აგრეთვე ეკუთვნის NES-ისა Super NES-ის ჩრდილოეთ ამერიკული ვერსიების დიზაინი, ისევე როგორც NES-ის გადაკეთებული ვერსია.
ჩრდილოეთ ამერიკაში კონსოლი გამოვიდა 1997 წლის 20 ოქტომბერს 99.95 დოლარად. კონსოლი იყიდებოდა, როგორც განცალკევებით, ასევე კომპლექტაციით. კომპლექტაციაში მოჰყვებოდა ოთხი თამაშიდან ერთ-ერთი: „Super Mario World 2: Yoshi's Island“, „The Legend of Zelda: A Link to the Past“, „Kirby Super Star“ ან „Tetris Attack“. მისი წარმოება ამ რეგიონში შეწყდა 1999 წელს.
სქოლიო
კატეგორია:Super Nintendo Entertainment System კატეგორია:მეოთხე თაობის ვიდეო თამაშების კონსოლები კატეგორია:Nintendo-ს კონსოლები კატეგორია:1997 წელი ვიდეო თამაშებში კატეგორია:სახლის ვიდეო თამაშების კონსოლები კატეგორია:1997 წელს წარმოდგენილი პროდუქტები კატეგორია:1990-იანების სათამაშოები კატეგორია:2000-იანების სათამაშოები
პუნოს რაიონი
პუნოს რაიონი (Distrito de Puno) — რაიონი პერუში, პუნოს რეგიონის პუნოს პროვინციაში. მდებარეობს ზღვის დონიდან 3 827 მეტრზე. 2007 წლის მონაცემებით, მოსახლეობა 123 906 ადამიანს შეადგენდა, სიმჭიდროვე 270 ადამიანი კმ²-ზე. ფართობი 460.75 კმ²-ია.
რესურსები ინტერნეტში
კატეგორია:პუნოს რეგიონის რაიონები კატეგორია:პუნოს პროვინციის რაიონები
სანტიაგო-დე-პისჩის რაიონი
სანტიაგო-დე-პისჩის რაიონი (Distrito de Santiago de Pischa) — რაიონი პერუში, აიაკუჩოს რეგიონის უამანგის პროვინციაში. მდებარეობს ზღვის დონიდან 3 188 მეტრზე. 2007 წლის მონაცემებით, მოსახლეობა 1 643 ადამიანს შეადგენდა, სიმჭიდროვე 14 ადამიანი კმ²-ზე. ფართობი 114.94 კმ²-ია.
რესურსები ინტერნეტში
კატეგორია:აიაკუჩოს რეგიონის რაიონები კატეგორია:უამანგის პროვინციის რაიონები
ნალდა
ნალდა (Nalda) — მუნიციპალიტეტი ესპანეთში, შედის ლა-რიოხის პროვინციის ლოგრონიოს კომარკის შემადგენლობაში. ფართობი — 24,6 კმ². მოსახლეობა — 1057 კაცი (2020 წ.).
სქოლიო
კატეგორია:ლა-რიოხის მუნიციპალიტეტები
ლეოპოლდ ინფელდი
ლეოპოლდ ინფელდი (Leopold Infeld; დ. 20 აგვისტო, 1898, კრაკოვი, პოლონეთი — გ. 15 იანვარი, 1968, ვარშავა) — პოლონელი ფიზიკოს-თეორიტიკოსი. სამეცნიერო სამუშაოს ეწეოდა პოლონეთსა და კანადაში. პოლონეთის მეცნიერებათა აკადემიის წევრი (1952).
ბიოგრაფია
მისი ძირითადი შრომები თეორიული ფიზიკის დარგშია. არის რამდენიმე ნაშრომის, მათ შროის სამი წიგნის, ავტორი.
1939 წელს დაქორწინდა ჰელენ შლაუხზე, ამერიკელ მათემატიკოსზე.
ლეოპოლდ ინფელდის შრომები
ლეოპოლდ ინფელდის ძირითადი შრომები ეხებოდა ფარდობითობის თეორიასა და ელექტრონული ტალღის განტოლებას. პროფესორი ინფელდისა და მისი თანამშრომლების გამოკვლევების წყალობით ვარშავის ცენტრი სწრაფად ვითარდებოდა და ამჟამად ევროპაში ერთ-ერთი წამყვანი ადგილი უკავია ფარდობითობის თეორიაში. პროფესორი ინფელდი იყო პოლონეთის მეცნიერებათა აკადემიისა და საზღვარგარეთის სხვა მარავალი მეცნიერული საზოგადოების წევრი. მისი მეცნიერული მემკვიდრეობა ითვლის 100-ზე მეტ გამოქვეყნებულ ნაშრომს.
ინფელდმა ნილს ბორთან ერთად მოგვცა არაწრფივ ელექტროდინამიკაში განუზღვრელობის თანაფარდობის განმარტება. ლეოპოლდ ინფელდის მთავარი მიღწევები ეხება ფარდობითობის თეორიას. ყველაზე დიდი ნაშრომი შესრულებულია აინშტაინთან ერთად, რის შედეგადაც გამოიყვანა ფარდობითობის ზოგადი თეორიიდან ორმაგი ვარსკვლავების მოძრაობის განტოლებები, ეს განტოლებები უფრო ზუსტია, ვიდრე ნიუტონისეული.
ლეოპოლდ ინფელდი ცნობილ მათემატიკოსის ევარისტე გალიაზე პოპულარული მოთხრობის „ღმერთების რჩეულის“ ავტორია. ლეოპოლდ ინფელდის აზრით, არაფერია მსოფლიოში ისეთი აუხსნელი რასაც ადამიანის გონება ვერ ახსნის.
ბორნ-ინფელდის მოდელი ეწოდა მაქს ბორნისა და ლეოპოლდ ინფელდის სახელების მიხედვით, რომლებმაც იგი პირველად შემოგვთავაზეს. ინფელდი იყო რასელ-აინშტაინის მანიფესტის 11 ხელმომწერიდან ერთ-ერთი და ერთადერთი ხელმომწერი, რომელსაც არასოდეს არ მიუღია ნობელის პრემია.
ლეოპოლდ ინფელდი გარდაიცვალა 1968 წლის 15 იანვარს 69 წლის ასაკში, ვარშავაში.
სქოლიო
კატეგორია:პოლონელი ფიზიკოსები კატეგორია:ვარშავაში გარდაცვლილები კატეგორია:პრინსტონის უნივერსიტეტის პედაგოგები კატეგორია:ტორონტოს უნივერსიტეტის პედაგოგები კატეგორია:კემბრიჯის უნივერსიტეტის პედაგოგები კატეგორია:პოლონეთის მეცნიერებათა აკადემიის აკადემიკოსები
კორდობის დეპარტამენტი
კორდობა (Departamento de Córdoba) — კოლუმბიის ერთ-ერთი დეპარტამენტი. მდებარეობს ქვეყნის ჩრდილოეთ ნაწილში, კარიბის რეგიონში. ჩრდილოეთით ესაზღვრება კარიბის ზღვა, ჩრდილო-აღმოსავლეთით — სუკრეს დეპარტამენტი, აღმოსავლეთით — ბოლივარის დეპარტამენტი, სამხრეთით კი ანტიოკიის დეპარტამენტი. დედაქალაქია მონტერია.
კორდობის დეპარტამენტი შედგება 30 მუნიციპალიტეტისგან.
სქოლიო
კატეგორია:კოლუმბიის დეპარტამენტები
იშკულოვო
იშკულოვო (Ишҡол; Ишкулово) — სოფელი რუსეთის ფედერაციაში, ბაშკირეთის რესპუბლიკის აბზელილოვოს რაიონში.
2010 წლის მონაცემებით სოფელში ცხოვრობს 1 257 ადამიანი. რაიონულ ცენტრ ასკაროვოდან დაშორებულია 22 კილომეტრით. უახლოესი რკინიგზის სადგურია მაგნიტოგორსკი, რომელიც დაშორებულია 70 კმ-ით.
2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (100%).
სქოლიო
კატეგორია:აბზელილოვოს რაიონის სოფლები
ლურჯი და ჯონ ქროუს მთების ეროვნული პარკი
ლურჯი და ჯონ ქროუს მთების ეროვნული პარკი — ეროვნული პარკი იამაიკაში. პარკის ფართობია 495,2 კმ² და შეადგენს იამაიკის ტერიტორიის 4,5 %. პარკი გამოირჩევა თავისი ბიომრავალფეროვნებით.
პარკი იუნესკოს საცდელ სიაშია 2011 წლიდან, ხოლო 2015 წელს შეიტანეს იუნესკოს მსოფლიო მემკვიდრეობის ძეგლების სიაში.
სქოლიო
კატეგორია:მსოფლიო მემკვიდრეობის ძეგლები იამაიკაში კატეგორია:იამაიკის ეროვნული პარკები
ჰორმონული პრეპარატები
ჰორმონული პრეპარატები — წამლები, რომლებიც შეიცავენ ჰორმონებს ან მათ სინთეზურ ანალოგებს და რომლებსაც იყენებენ ჰორმონოთერაპიისათვის. განარჩევენ ჰორმონულ პრეპარატებს, რომლებიც შეიცავენ ნატურალურ ჰორმონებს (მზადდება საქონლის ახალი და ახალგაყინული ჯირკვლების, აგრეთვე ადამიანისა და ცხოველების სისხლისა და შარდისაგან), სინთეზურ ჰორმონულ პრეპარატებს და მათ ანალოგებს, რომლებიც ბუნებრივი ჰორმონებისაგან ქიმიური შენებით განსხვავდებიან, მაგრამ ისეთივე ფიზიოლოგიური მოქმედება აქვთ.
ჰიპოფიზის (თუთია-ფოსფატი, ქორიონული გონადოტროპინი, შრატისმიერი გონადროტოპინი, პროლაქტინი, პიტუიტრინი და სხვა.) და სინთეზურ (ოქსიტოცინი, ვაზოპრესინი) ჰორმონულ პრეპარატებს იყენებენ ჰიპოფიზის, თირკმელზედა ჯირკვლების, სასქესო ჯირკვლების უკმარისობის, კოლაგენოზების, ალერგიული და თვალის ზოგიერთი დაავადების დროს; ფარისებრი ჯირკვლის ჰორმონულ პრეპარატს — თირეოიდინს — ფარისებრი ჯირკვლის ფუნქციის უკმარისობის, სიმსუქნის, ნევროზის დროს; ფარისებრახლო ჯირკვლების ჰორმონული პრეპარატს — პარათირეოდინს — ტეტანიის, სპაზმოფილიის, ალერგიული დაავადებების სამკურნალოდ; კუჭქვეშა ჯირკვლის ჰორმონულ პრეპარატს — ინსულინს და მის წარმოებულებს იყენებენ სისხლში შაქრის შემცველობის დასაქვეითებლად (შაქრიანი დიაბეტის დროს), იმავე მიზნით იხმარება აგრეთვე ინსულინის სინთეზური შემცვლელები — ბუტამიდი, ციკლამიდი, ქლორპრომაზინი; ლიპოკაინი იხმარება ღვიძლის დაავადებების, ათეროსკლეროზის და სხვათა დროს; თირკმელზედა ჯირკვლების ჰორმონული პრეპარატები — კორტიზონი, ჰიდროკორტიზონი, დეზოქსიკორტიკოსტერონი და კორტიზონის სინთეზური ანალოგები — პრედნიზოლონი, პრედნიზონი, დექსამეტაზონი, სინალარი და სხვა. იხმარება რევმატიზმის, ინფექციური პოლიართრიტის, ბრონქული ასთმის, ინფექციური მონონუკლეოზის, ნეიროდერმიტების, ეგზემის და კანის სხვადასხვა დააავდებების, ადისონის სნეულების, თირკმელზედა ჯირკვლების მწვავე ჰორმონული უკმარისობის, ჰემოლიზური ანემიის, გლომერულონეფრიტის, მწვავე პანკრეატიტის და სხვათა დროს; ქალის სასქესო ორგანოების ესტროგენულ (ფილიკულინი ანუ ესტრონი, ესტრადიოლ-დიპროპიონატი, სინესტროლი, დიმესტროლი, სიგეტინი და სხვა) ჰორმონულ პრეპაატებს იყენებენ საკვერცხეების ფუნქციური უკმარისობის, სამშობიარო მოქმედების სისუსტის, ლაქტაციის შეწყვეტის, მამაკაცებში წინამდებარე ჯირკვლის კიბოს დროს; გესტაგენურს (პროგესტერონი, ოქსიპროგესტერონ-კაპრონატი, პრეგნინი) — ყვიტელი სხეულის უკმარისობასთან დაკავშირებული დარღვევების შემთხვევაში; მამაკაცის სასქესო ჰორმონების ჰორმონულ პრეპარატს — ანდროგენულ პრეპარატებს (ტესტოსტერონ-პროპიონატი, ტესტოსტერონ-ენანტატი, მეთილტესტოსტერონი) აქვთ ჰორმონ ტესტოსტერონის (გამოიმუშავებს მამაკაცის სასქესო ჯირკვლები) ბიოლოგიური და სამკურნალო თვისებები; იყენებენ მამაკაცის სასქესო ჯირკვლების ფუნქციის უკმარისობის, მამაკაცებისა და ქალების კლიმაქტერიული, სისხლძრღვოვანი, ნერვული დარღვევების, აკრომეგალიისა და სხვათა დროს.
ლიტერატურა
კატეგორია:ჰორმონები კატეგორია:წამლები
2016 წელს გარდაცვლილების სია
1 იანვარი
*
ოჰრიდის წმინდა იოანე კანეოს ეკლესია
ოჰრიდის წმინდა იოანე კანეოს ეკლესია (Црква "Свети Јован Канео), ასევე ცნობილია, როგორც წმინდა იოანე ღვთისმეტყველის ეკლესია — მართლმადიდებლური ტაძარი ქალაქ ოჰრიდში, ჩრდილოეთი მაკედონია. მდებარეობს ოჰრიდის ტბის ნაპირზე. ტაძარი აგებულია იოანე ღვთისმეტყველის სახელზე, რომელიც საეკლესიო ლიტერატურაში იოანე პატმოსელის სახელითაა ცნობილი. ტაძრის აგების ზუსტი თარიღი უცნობია, მაგრამ საეკლესიო დოკუმენტების მიხედვით იგი აგებული უნდა იყოს 1447 წლამდე. არქეოლოგიურმა გათხრებმა დაადასტურა, რომ ეკლესია აგებულია XIII საუკუნეში, ჯერ კიდევ ოსმალთა იმპერიის დაარსებამდე.
ეკლესია ჯვარ-გუმბათოვანია. აღმოსავლეთ ნაწილში სამგვერდა აფსიდია. ტაძარი აგებულია ბიზანტიურ სტილში. XIV საუკუნეში ოსმალების მაკედონიაში შეჭრამდე ცოტა ხნით ადრე ეკლესიას ჩაუტარდა რეკონსტრუქცია. ოსმალების მიერ ქვეყნის დაპყრობის შემდეგ საეკლესიო ცხოვრება შეწყდა.
ეკლესიას რამდენიმე რეკონსტრუქცია ჩაუტარდა XIX-XX საუკუნეებში. 1964 წელს მორიგი რესტავრაციის დროს აღმოაჩინეს რამდენიმე ფრესკა.
რესურსები ინტერნეტში
კატეგორია:ჩრდილოეთ მაკედონიის ტაძრები
აბდ ალ-მუმინი
აბდ ალ-მუმინი, სრული სახელი: აბუ მუჰამად აბდ ალ-მუმინ იბნ ალი იბნ ალვი იბნ იალა ალ-ყუმი (عبد المؤمن بن علي or عبد المومن الــكـومي; დ. დაახლ. 1094, სოფ. თაგრა, ახლანდ. ალჟირი, — გ. 1163, რაბათი, ახლანდ. მაროკო) — ბერბერი რელიგიური და სახელმწიფო მოღვაწე, ალმოჰადების პირველი ხალიფა (1147–1163).
დაიბადა მეთუნუქის ოჯახში. დაახლოებით 1117 წელს გახდა ბერბერი მუსულმანი სწავლულისა და ალმოჰადების მოძრაობის დამაარსებლის — იბნ თუმართის მიმდევარი. მასთან ერთად იბრძოდა ალმორავიდების ხელისუფლების წინააღმდეგ. 1130 წელს იბნ თუმართის გარდაცვალების შემდეგ ალმოჰადების ლიდერი გახდა და მომდევნო 17 წლის მანძილზე ხელმძღვანელობდა ალმორავიდების წინააღმდეგ ბრძოლას. საბოლოოდ დაამარცხა ისინი მარაქეშთან ბრძოლაში 1147 წელს, თავი ხალიფად გამოაცხადა და ქალაქი თავის სატახტოდ აქცია. მომდევნო წლებში საკუთარ ძალაუფლებას დაუქვემდებარა მთელი ჩრდილოეთი აფრიკა ეგვიპტის დასავლეთით, ილაშქრა ალ-ანდალუსიაში.
რესურსები ინტერნეტში
კატეგორია:ბერბერები კატეგორია:ალმოჰადები კატეგორია:დაბადებული 1090-იანები კატეგორია:გარდაცვლილი 1163
ლომონოსოვის მიქაელ მთავარანგელოზის ტაძარი
ლომონოსოვის მიქაელ მთავარანგელოზის ტაძარი (Собор Архангела Михаила) — მოქმედი მართლმადიდებლური ტაძარი ლომონოსოვში, სანქტ-პეტერბურგი. ეკლესია აგებულია 1911-1914 წლებში.
ტაძრის მთავარი საკურთხეველი ნაკურთხია მიქაელ მთავარანგელოზის სახელზე, კუთხეებისა ნიკოლოზ საკვირველთმოქმედისა და ყაზანის ღვთისმშობლის ხატის სახელზე.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს სანქტ-პეტერბურგის ეპარქიას. ტაძრის წინამძღვარია პავლე სუსლოვი.
ისტორია
ტაძრის კურთხევა შედგა 1866 წლის 29 დეკემბერს. ეკლესიას ჰქონდა სამი საკურთხეველი: მთავარი მთავარანგელოზ მიქაელის სახელზე, კუთხეებისა ერთი ნიკოლოზ საკვირველთმოქმედის სახელზე, რომელიც აკურთხეს 1867 წლის 30 ივნისს, ხოლო მეორე ყაზანის ღვთისმშობლის ხატის სახელზე, აკურთხეს 1867 წლის 5 იანვარს.
თავდაპირველად ეკლესია მიწერილი იყო სასახლის პანტელეიმონის ეკლესიაზე, მაგრამ 1895 წლის 30 მარტს მთავარანგელოზის ეკლესია გადაეცა საეპარქიო უწყებას. 1902 წლის 7 თებერვლიდან ტაძარი საკათედრო ხდება.
1905 წელს ხის ტაძარს მიაშენეს ქვის სამრეკლო, რომლის მშენებლობაც დასრულდა 1907 წელს. პროექტის ავტორი იყო არქიტექტორი ნიკოლოზ ფროლოვი. ქვის სამრეკლო აშკარად არ შეესაბამებოდა ხის ტაძარს და მალევე მიიღეს გადაწყვეტილება აეშენებინათ ახალი ქვის ტაძარი. ხის ტაძარი დაშალეს 1912 წელს.
ტაძრის პროექტი შეიმუშავა პეტერგოფის სასახლის არქიტექტორმა ალექსანდრე მინიაევმა, იგი მოიწონეს 1911 წლის 20 მაისს. კუთხის ეგვტერები იმავე სახელზე ნაკურთხი რჩებოდა, როგორც ეს იყო ძველ ხის ტაძარში.
საფუძვლის ჩაყრა გაიმართა 1911 წლის 3 სექტემბერს. მშენებლობა მიეძღვნა რომანოვების დინასტიის ტახტზე ასვლის 300 წლისთავს. 1914 წლის 12 თებერვალს ტაძარი აკურთხა სანტ-პეტერბურგისა და ლადოგის მიტროპოლიტმა ვლადიმირ ბოგოიავლინსკმა. ნიკოლოზ საკვირველთმოქმედის ეგვტერი აკურთხეს 18 თებერვალს, ხოლო ყაზანის ღვთისმშობლის ხატის ეგვტერი 20 თებერვალს.
1908 წლიდან დაპატიმრებამდე, 1930 წლის 28 სექტემბრამდე, ტაძრის წინამძღვარი იყო იოანე რაზუმიხინი, რომელიც დახვრიტეს 1931 წლის აპრილში.
1932 წელს საბჭოთა ხელისუფლებამ ეკლესია დახურა, ეკლესიის საგანძურის ადგილსამყოფელი უცნობია. შენობაში განათავსეს საწყობი.
1988 წელს მორწმუნეთა საზოგადოებამ, რომლის შემადგენლობაშიც შედიოდა ორანიენბაუმის (ლომონოსოვის), კრონშტადტისა და პეტერგოფის მოსახლეობა, მიაღწია იმას, რომ ეკლესია დაუბრუნდა რუსეთის მართლმადიდებელ ეკლესიას.
ეკლესია გაარემონტეს 1992 წელს. ტაძრის ხელმეორედ კურთხევა შედგა 1992 წლის 2 თებერვალს. 1994 წელს დამატებით აკურთხეს გვერდითი ეგვტერები.
არქიტექტურა
ტაძარი აგებულია ფსევდორუსულ სტილში. ამშვენებს დიდი გუმბათი. ტაძრის სიმაღლეა 36,5 მეტრი, სიგრძე კი - 37 მეტრი. ტაძარში ორი კუთხის ეგვტერია: ნიკოლოზ საკვირველთმოქმედისა და ყაზანის ღვთისმშობლის ხატისა.
რესურსები ინტერნეტში
კატეგორია:სანქტ-პეტერბურგის კულტურული მემკვიდრეობის ფედერალური ობიექტები კატეგორია:სანქტ-პეტერბურგის ტაძრები კატეგორია:მიქაელ მთავარანგელოზის სახელობის ეკლესიები კატეგორია:რუსეთის კულტურული მემკვიდრეობის ძეგლები სანქტ-პეტერბურგში
სონარგაონი
სონარგაონი (ბენგ. সোনারগাঁও, ინგლ. Sonargaon) — ქალაქი ცენტრალურ ბანგლადეშში, სონარგაონის უპაზილას ადმინისტრაციული ცენტრი.
სახელწოდება სონარგაონი ნიშნავს ოქროს სოფელს. ის იყო ბენგალიის ისტორიული, ადმინისტრაციული, კომერციული და საზღვაო ცენტრი. განლაგებულია მდ. განგის დელტას ცენტრში. სონარგაონი შუა საუკუნეებში წარმოადგენდა მუსლიმი მმართველებისა და აღმოსავლეთ ბენგალიის ცენტრს. აქ უმოგზაურია მრავალ მოგზაურს, მათ შორის იბნ-ბატუტას, მა ჰუანს, ნიკოლო დე კონტის, რომლებიც აღწერენ სონარგაონის დაწინაურებულ მდგომარეობას შუა საუკუნეებში.
ის იყო ჯერ ფახრუდინ მუბარაქ შაჰის სასულთნოს, შემდეგ ბენგალიის სასულთნოს, ბოლოს ბჰატის სამეფოს ადმინისტრაციული ცენტრი. გიგი მდებარეობს ნარაიანგანჯის პორტის ინდუსტრიულ სანაპიროზე. დღსდღეობით, სახელწოდება სონარგაონი შემონახულია სონარგაონის უპაზილას სახით.
სონარგაონი პატარა დასახლებაა. მისი ფართობი სულ რაღაც 0,73 კმ² შეადგენს. 2001 წლის აღწერის მონაცემების მიხედვით, ქალაქში ცხოვრობს 4039 ადამიანი, რომელთა შორის 53,31 % არის მამრობითი სქესი და შესაბამისად, მდედრობითი სქესი 46,69 %. მოსახლეობის განათლების დონე შეადგენს 51 %, რაც ქვეყნის საერთო მაჩვენებლის 43,1 %-ია.
რესურსები ინტერნეტში
კატეგორია:ბანგლადეში კატეგორია:ბანგლადეშის ქალაქები კატეგორია:აზია კატეგორია:ისტორიული ქალაქები
ჰორმონოთერაპია
ჰორმონოთერაპია — ჰორმონული პრეპარატების სამკურნალო მიზნით გამოყენება. განარჩევენ ჩანაცვლებით (შინაგანი სეკრეციის რომელიმე ჯირკვლის ფუნქციის გამოვარდნისას), მასტიმულირებელ (ენდოკრინული ჯირკვლის ფუნქციის შესუსტებისას), შემაკავებელ ან მაბლოკირებელ (ჯირკვლის მიერ ჰორმონის ჭარბად გამომუშავებისას) ჰორმონოთერაპიას. იყენებენ ასევე მრავალი ისეთი დაავადების დროს, რომელიც არ არის დაკავშირებული ენდოკრინულ დარღვევებთან.
ლიტერატურა
კატეგორია:მკურნალობა
ნავარეტე
ნავარეტე (Navarrete) — მუნიციპალიტეტი ესპანეთში, შედის ლა-რიოხის პროვინციის ლოგრონიოს კომარკის შემადგენლობაში. ფართობი — 28,49 კმ². მოსახლეობა — 2935 კაცი (2020 წ.).
სქოლიო
კატეგორია:ლა-რიოხის მუნიციპალიტეტები
ხუანიტო (მომღერალი)
ხუანიტო ან Juanito (დ. 1936, ტუნისი) — ალჟირული ფესვების მქონე ფრანგი მომღერალი, რომელიც პოპულარული იყო 1960-იანo წლების თურქეთში.
მოგვიანებით მან სხვა პოპულარული ფრანგული სიმღერების თურქული ვერსიებიც იმღერა, ძირითადად ფეჯრი ებჯიოღლუ-სა (Fecri Ebcioğlu) და იუმიტ იაშარ ოღუზჯანის (Ümit Yaşar Oğuzcan) მიერ ნათარგმნები. Odeon Records-ისგან მან გამოუშვა რამდენიმე ვინილის სინგლი. 1971 ხუანიტომ დატოვა თურქეთი, რის შემდეგ არანჟირებების პოპულარობამ იკლო.
2000 წელს, მისი ვინილის ჩანაწერები გამოშვებულ იქნენ ალბომ Canım Vatanım-ში (ჩემო ძვირფასო ქვეყანა). მას ასევე მონაწილეობა აქვს მიღებული 1969 წლის ფილმ Tatlı Günler-ში (ტკბილი დღეები).
ხუანიტოს მიერ შესრულებული სიმღერების სია
250px|thumb|ალბომ Canım Vatanım-ის გარეკანი.
სან-ანტონიოს რაიონი (პუნო)
სან-ანტონიოს რაიონი (Distrito de San Antonio) — რაიონი პერუში, პუნოს რეგიონის პუნოს პროვინციაში. მდებარეობს ზღვის დონიდან 4 700 მეტრზე. 2007 წლის მონაცემებით, მოსახლეობა 1 613 ადამიანს შეადგენდა, სიმჭიდროვე 4.3 ადამიანი კმ²-ზე. ფართობი 376.75 კმ²-ია.
ზულფიკარ ალი ბჰუტო
ზულფიკარ ალი ბჰუტო (დ. 5 იანვარი, 1928, სინდჰი, პაკისტანი — გ. 4 აპრილი, 1979, რავალპინდი, პაკისტანი) — პაკისტანის პოლიტიკური მოღვაწე, პაკისტანის პრეზიდენტი (1971-1973 წწ.), პრემიერ-მინისტრი (1973-1977 წწ.), საგარეო საქმეთა მინისტრი (1963-1966 წწ.). დაამხეს სახელმწიფო გადატრიალების შედეგად, ხოლო შემდეგ სიკვდილით დასაჯეს.
ბავშვობა
დაიბადა 1928 წლის 5 იანვარს ლარკანაში მდიდარი მუსულმანის (ბრიტანეთის ინდოეთი, ამჟამად პაკისტანი), პაკისტანელი პოლიტიკოსის შაჰ ნავაზ ბფუტის ოჯახში. განათლება მიიღო ინდოეთში, აშშ-სა და დიდ ბრიტანეთში.
1947 წელს შევიდა სამხრეთ კალიფორნიის უნივერსიტეტში. 1949 წელს იგი გადავიდა ბერკლის კალიფორნიის უნივერსიტეტში, რომლის პოლიტიკურ მეცნიერებათა ფაკულტეტიც წარმატებით დაამთავრა 1950 წელს. ამავე წელს შევიდა კრაისტჩერჩის ოქსფორდის უნივერსიტეტში, სადაც მიიღო სამართლის მაგისტრის ხარისხი.
პოლიტიკური კარიერა
1957 წელს მუშაობა დაიწყო გაეროში პაკისტანის წარმომადგენლობაში. 1963 წელს გახდა პაკისტანის საგარეო საქმეთა მინისტრი. 1966 წელს დაიმსახურა პრეზიდენტ აიუბ ხანის კრიტიკა ტაშკენტის დეკლარაციაზე ხელმოწერის გამო, რის შემდეგაც დატოვა საგარეო საქმეთა მინისტრის თანამდებობა. 1967 წელს დააარსა ოპოზიციური პაკისტანის სახალხო პარტია.
იგი გამოდიოდა ლოზუნგით „ისლამი ჩვენი რწმენაა, დემოკრატია — ჩვენი მმართველობის ფორმა, ხოლო სოციალიზმი — ჩვენი ეკონომიკური სისტემა“.
პრეზიდენტი
ახალ პრეზიდენტს წინა პრეზიდენტისაგან გადმოეცა ბანგლადეშის პრობლემა. მას შემდეგ რაც ბრიტანეთის თანამეგობრობის წევრებმა აღიარეს ბანგლადეშის დამოუკიდებლობა, პაკისტანმა დატოვა თანამეგობრობის რიგები. 1972 წელს მიაღწია შეთანხმებას ინდირა განდისთან გაეყვანა ჯარები ქაშმირის სასაზღვრო რაიონებიდან. ბჰუტომ გააუქმა სამხედრო მდგომარეობა. 1973 წელს ახალი კონსტიტუციის მიღების შემდეგ რადგან პრეზიდენტის თანამდებობა გახდა სუფთა ცერემონიალური, დაიკავა პრემიერ-მინისტრის თანამდებობა. ასევე ეკავა საგარეო საქმეთა, თავდაცვისა და შინაგან საქმეთა მინისტრის პოსტები.
გადატრიალება
1977 წლის საპარლამენტო არჩევნებზე გამარჯვება მოიპოვა პაკისტანის სახალხო პარტიამ. ოპოზიციამ არჩევნები გაყალბებულად გამოაცხადა და დაიწყო საპროტესტო გამოსვლები. პასუხად ბჰუტომ დააპატიმრა ოპოზიციის ლიდერები და ქვეყნის დიდ ქალაქებში გამოაცხადა სამხედრო მდგომარეობა. ქვეყანაში დაიწყო მასობრივი მღელვარება. 1977 წლის 5 ივლისს ზულფიკარ ალი ბჰუტო დააპატიმრეს. გადატრიალებას ხელმძღვანელობდა მუჰამედ ზია-ულ ჰაკი. სამი კვირის შემდეგ დააპატიმრეს და შინაპატიმრობა მიუსაჯეს ბჰუტოს ქალიშვილს ბენაზირს.
ტრიბუნალი
1977 წელს ზულფიკარ ალი ბჰუტო დააკავეს პოლიტიკური მკვლელობის ბრალდებით. მისი სასამართლო პროცესი დაიწყო 1977 წლის 24 ოოქტომბერს. 1979 წელს პაკისტანის უზენაესმა სასამართლომ ოთხი ხმით სამის წინააღმდეგ მხარი დაუჭირა ყოფილი პრეზიდენტისა და პრემიერ-მინისტრის სიკვდილით დასჯას.
მიუხედავად რომის პაპის იოანე პავლე II-ის, გაეროს გენერალური მდივნის, ამერიკის პრეზიდენტის, სსრკ-ის გენერალური მდივნისა და სხვა ოფიციალური პირების თხოვნისა 4 აპრილს ზულფიკარ ალი ბჰუტო რავალპინდში საიდუმლოდ ჩამოახრჩვეს. მისი სიკვდილით დასჯა გამოაცხადეს 9 საათის შემდეგ, რის შემდეგაც მალევე დაიწყო საპრიოტესტო გამოსვლები.
რესურსები ინტერნეტში
კატეგორია:დაბადებული 5 იანვარი კატეგორია:დაბადებული 1929 კატეგორია:გარდაცვლილი 4 აპრილი კატეგორია:გარდაცვლილი 1979 კატეგორია:პაკისტანის პრეზიდენტები კატეგორია:პაკისტანის პრემიერ-მინისტრები კატეგორია:სიკვდილით დასჯილი პრეზიდენტები
დიდი ბრიტანეთის მუსიკის დიდების დარბაზი
დიდი ბრიტანეთის მუსიკის დიდების დარბაზი (UK Music Hall of Fame) — დაჯილდოების ცერემონია, რომელზეც ნებისმიერი ეროვნების მუსიკოსები აღინიშნებოდნენ გაერთიანებული სამეფოს მუსიკაში შეტანილი წვლილისთვის. ეს დიდების დარბაზი დაარსდა 2004 წელს. წესების მიხედვით, მასში შეჰყავდათ რომელიმე ჯგუფის ხუთი დამაარსებელი წევრი და კიდევ ხუთი სხვა წევრი, შერჩეული საჯარო გამოკითხვით. შემდგომ წლებში ჟიური შედგებოდა 60-ზე მეტი ჟურნალისტისგან ან მუსიკალური ინდუსტრიის წარმომადგენლებისგან. უკანასკნელად ცერემონია გაიმართა 2006 წელს, რის შემდეგაც მისი გამართვა შეწყდა.
სქოლიო
კატეგორია:გაერთიანებული სამეფოს დიდების დარბაზები კატეგორია:მუსიკის დიდების დარბაზები კატეგორია:ბრიტანეთის მუსიკალური ჯილდოები კატეგორია:Channel 4-ის ტელეპროგრამები კატეგორია:2004 წელს დაარსებული ჯილდოები კატეგორია:2007 წელს გაუქმებული ჯილდოები
სოკოსის რაიონი
სოკოსის რაიონი (Distrito de Socos) — რაიონი პერუში, აიაკუჩოს რეგიონის უამანგის პროვინციაში. მდებარეობს ზღვის დონიდან 3 400 მეტრზე. 2007 წლის მონაცემებით, მოსახლეობა 7 454 ადამიანს შეადგენდა, სიმჭიდროვე 91 ადამიანი კმ²-ზე. ფართობი 3 400 კმ²-ია.
რესურსები ინტერნეტში
კატეგორია:აიაკუჩოს რეგიონის რაიონები კატეგორია:უამანგის პროვინციის რაიონები
ოშია-ტაუ
ოშია-ტაუ (Ошья-Тау; Ушъятау) — სოფელი რუსეთში, ბაშკირეთში, იანაულის რაიონში. მიეკუთვნება ნოვოარტაულის სოფსაბჭოს. რაიონულ ცენტრ იანაულიდან განლაგებულია 24 კილომეტრში, სოფსაბჭოს ცენტრ ნოვი-არტაულიდან 7 კილომეტრში, ხოლო უახლოეს რკინიგზის სადგურ იანაულიდან 24 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 19 ადამიანი. მოსახლეობის უმრავლესობას ბაშკირები შეადგენენ.
სქოლიო
კატეგორია:იანაულის რაიონის სოფლები
ფოთოლხვევიასებრნი
ფოთოლხვევიასებრნი (Tortricidae) — პეპლების ოჯახი. ცნობილია 5000-მდე სახეობა.
ლიტერატურა
*
ლიანკა გრიუ
ლიანკა გეორგიევნა გრიუ (Leanca Grâu; Ля́нка Гео́ргиевна Гры́у; 18 წლამდე — ლიანა გეორგიევნა ილნიცკაია ; დ. 22 ნოემბერი 1987, მოსკოვი, რუსეთი) — რუსი თეატრისა და კინოს მსახიობი.
ბიოგრაფია
ლიანკა გრიუ დაიბადა 1987 წლის 22 ნოემბერს მოსკოვში. მამა - გეორგე გრიუ მოლდოველი მსახიობია, დედა - სტელა ვლადიმიროვნა ილნიცკაია. გრიუს მშობლები ერთმანეთს გაშორდნენ, როდესაც ის ჯერ ბავშვი იყო და იმის მერე მამამის აღარ ჰქონდა კავშირი ოჯახთან.
პირველად ფილმში გამოჩნდა ოთხი წლის ასაკში. იმ მომენტისთვის დედამისი ამთავრებდა თეატრალურ უნივერსიტეტს და ოთხი წლის ლიანკასთან ერთად ცხოვრობდა საერთო საცხოვრებელში. ამ დროს ინსტიტუტის კულუარებში ლინკა შენიშნეს და შესთავაზეს ითამაშოს ერთ-ერთი რეჟისორის მოკლემეტრაჟიან ფიმში "მარტო", რომელიც რეი ბრედბერის ნაწარმოების მიხედვით გადაიღეს. ფილმმა დიდი რაოდენობით პრიზები მიიღო ევროპაში, ისევე როგორც მცირე ახალგაზრდა ფესტივალებზეც.
მისი პირველი დიდი როლი შეიძლება ჩაითვალოს ბეკის როლი ფილმში "Маленькая принцесса" (1997, პატარა პრინცესა), რომელიც გადაიღო ვლადიმერ გრამატიკოვმა. ამ როლისთვის ლიანკამ მოსკოვის კინოფესტივალზე საუკეთესო მეორეხარისხოვანი მსახიობის ჯილდო მიიღო.
2000 წელს ლიანკა მონაწილეობა მიიღო ოლეგ პოგოდინის ფილმში „Триумф: Дневник Рыжего“. ფილმის თავისებურება იყო, რომ პატარა ბავშვებს უნდა ეთამაშად უფროსების როლი. მეორეხარისხოვანი მსახიობი ლიანკა გრიუ 13 წლის ასაკში უკვე თამაშობდა უფროსების როლს. მაგრამ ფილმი პროკატში არ გამოსულა.
გრიუ ახალგაზრდობაში მოიხმარდა ნარკოტიკებს, ასევე სცადა თვითმკვლელობაც.
18 წლის ასაკში ჩააბარა თეატრალურ ინსტიტუტში და ამ პერიოდში შეცვალა გვარი ილნისკიდან გრიუზე. ფაკულტეტზე პირველივე ცდიდან ჩააბარა. სწავლისგან თავისუფალ დროს დაკავებული იყო ბალეტით და ფერწერით, ასევე მუშაობდა სხვადასხვა თეატრებში.
პოპულარობის პიკს გრიუ მიაღწია 2009 წელს, როდესაც გამოდის ორი ახალი ფილმი, სადაც გრიუ ასრულებს მთავარ როლს: „მუშკეტერების დაბრუნება ან კარდინა მაზარინის საგანძური“, სადაც დარტანიანის ქალიშვილის როლი შეასრულა და სერიალი „Барвиха“. დარტანიანის ქალიშვილის როლისთვის გრიუს მოუწია ორი თვე ფარიკაობით დაკავებული იყო.
ოჯახი
right|200px|thumb|ლიანკა გრიუს და მიხაილ ვაინბერგის ქორწილი, 2010 წლის 9 ივლისი. ლიანკას მამა - მსახიობი გეორგე გრიუ რამდენიმე წელი ცხოვრობდა კიშინიოვის უსახლკაროთა თავშესაფარში. ლიანკა და მისი სხვა ნათესავები არ ეკონტაქტებიან მას. დედა - სტელა ილნიცკაია ასევე მსახიობია. გრიუს ასევე ჰყავს მსახიობი და - ვერონიკა.
2010 წელს ლიანკა გრიუ ცოლად გაყვა რეჟისორ და კომპოზიტორ მიხაილ ვაინბერგს, რომლებიც ერთად ითამაშეს მთავარი როლი სერიალ „შენ გეძებ“ (Ищу тебя). 2011 წლის 20 თებერვალს წყვილს შეეძენათ შვილი მაქსიმი.
აზერბაიჯანის საერთაშორისო ურთიერთობების ანალიზის ცენტრი
ისტორია
საერთაშორისო ურთიერთობების ანალიზის ცენტრი შეიქმნა პრეზიდენტ ილჰამ ალიევის #515 ბრძანებულებით 2019 წლის თებერვალში.
2019 წლის 19 აპრილს დაიწყო მისი ფუნქციონირება.
პრეზიდენტის ბრძანებულებით, ცენტრის პირველ თავმჯდომარედ დაინიშნა ფარიდ შაფიევი. ცენტრის ხელმძღვანელს ნიშნავს და თანამდებობიდან ათავისუფლებს აზერბაიჯანის პრეზიდენტი.
ცენტრი იყენებს კორპორატიული მართვის მოდელს ორგანიზაციებში და ოპერაციებში. დირექტორთა საბჭო შედგება 3 ადამიანისგან.
დაფინანსება
ცენტრის საწყისი რეგისტრირებული კაპიტალი შეადგენს 100.000 მანატს. ძირითადად, დაფინანსებულია ქარტიის ფონდისა და მთავრობის მიერ (სახელმწიფო ბიუჯეტი). ფინანსების სხვა წყაროა შემოწირულობები, გრანტები, სუბიექტისთვის მოზიდული ინვესტიციები და სხვა სახსრები კანონის შესაბამისად.
მოვალეობები
ცენტრის მოვალეობები და უფლებები განისაზღვრება პრეზიდენტის ბრძანებულებით:
სქოლიო
კატეგორია:აზერბაიჯანის ორგანიზაციები კატეგორია:აზერბაიჯანის სახელმწიფო უწყებები
კაზმაშევო
2010 წლის მონაცემებით სოფელში ცხოვრობს 538 ადამიანი. რაიონულ ცენტრ ასკაროვოდან დაშორებულია 22 კილომეტრით. უახლოესი რკინიგზის სადგურია მაგნიტოგორსკი, რომელიც დაშორებულია 74 კმ-ით.
2002 წლის აღწერის მიხედვით მოსახლეობის აბსოლუტურ უმრავლესობას ბაშკირები შეადგენენ (100%).
სქოლიო
კატეგორია:აბზელილოვოს რაიონის სოფლები
ავთანდილ პოპიაშვილი (მრავალმნიშვნელოვანი)
ავთანდილ პოპიაშვილი შეიძლება აღნიშნავდეს:
თრაკიელები
მინი|თრაკიელი [[პელტასტი, ძვ. წ. აღ. V-IV საუკუნეები.]]
ეტიმოლოგია
თრაკიელთა შესახებ პირველი ისტორიული ჩანაწერი გვხვდება ილიადაში, სადაც ისინი ტროის ომში აღწერილი არიან როგორც ტროელების ბერძნების წინააღმდეგ მოკავშირეები. ეთნონიმი თრაკიელი მომდინარეობს ძველი ბერძნული სიტყვისგან: Θρᾷξ (მრავლობითში - Θρᾷκες; Thrāix, Thrāikes) ან Θρᾴκιος/იონური: Θρηίκιος (Thrāikios/Thrēikios), ხოლო ტოპონიმი თრაკია: Θρᾴκη/Θρῄκη (Thrāikē/Thrēikē). ყოველი მათგანი წარმოადგენს ბერძნულ ეგზონიმს.
სქოლიო
კატეგორია:ევროპის ძველი ხალხი
ოკონი (მუნიციპალიტეტი)
ოკონი (Ocón) — მუნიციპალიტეტი ესპანეთში, შედის ლა-რიოხის პროვინციის ლოგრონიოს კომარკის შემადგენლობაში. ფართობი — 61 კმ². მოსახლეობა — 317 კაცი (2020 წ.).
სქოლიო
კატეგორია:ლა-რიოხის მუნიციპალიტეტები
შორქენდი
შორქენდი (Şorkənd) — სოფელი აზერბაიჯანში, არანის რეგიონის ნეფთჩალის რაიონში.
რესურსები ინტერნეტში
კატეგორია:ნეფთჩალის რაიონის სოფლები
ბოროსილიკატის მინა
ბოროსილიკატის მინა — მინის ერთ-ერთი სახეობა, რომელიც მზადდება სილიციუმის დიოქსიდისა და ბორის ოქსიდის ნარევისგან. ძირითადად გამოიყენება ქიმიური ჭურჭლის: სინჯარების, კოლბების და ა.შ დასამზადებლად მისი თვისების გამო, რითაც მინა უძლებს მაღალ ტემპერატურას.
რესურსები ინტერნეტში
კატეგორია:მინა
ევგენი (ბოლხოვიტინოვი)
ევგენი (ბოლხოვიტინოვი) (ერისკაცობაში ევფიმი ალექსანდრეს ძე ბოლხოვიტინოვი; დ. 29 დეკემბერი [ძვ. სტ. 18 დეკემბერი] 1767, ვორონეჟი — გ.  7 მარტი [ძვ. სტ. 23 თებერვალი], 1837 კიევი) — რუსეთის მართლმადიდებელი ეკლესიის მღვდელთმთავარი, კიევისა და გალიციის მიტროპოლიტი, ეკლესიის ისტორიკოსი, არქეოგრაფი, ბიბლიოგრაფი და რუსთველელოგი.
ბიოგრაფია
დაიბადა ვორონეჟის ეპარქიის მღვდლის ალექსეი ბოლხოვიტინოვის ოჯახში. ევფიმის მამა 10 წლის ასაკში გარდაეცვალა. 1777 წლის 15 ოქტომბერს ჩაირიცხა ვორონეჟის სასულიერო სემინარიის მეორე სინტაქსურ კლასში, 1782-1784 წლებში — სემინარიის რიტორიკულ კლასში, 1784 წლიდან კი — საკათედრო ტაძრის მგალობელი და პავლოვსკის მაზრის ფილოსოფიური კლასის სემინარიელია.
1785 წელს ვორონეჟის ეპისკოპოს ტიხონ (მალინინის) კურთხევით ჩააბარა მოსკოვის სლავურ-ბერძნულ-ლათინურ აკადემიაში. 1789 წელს დაამთავრა აკადემიის ფილოსოფიური და საღვთისმეტყველო კლასი, ასევე ისწავლა ბერძნული და ფრანგული ენები. სასულიერო აკადემიაში სწავლის პარალელურად მოსკოვის უნივერსიტეტში ისმენდა საერთო ფილოსოფიასა და პოლიტიკის, ფიზიკისა და ფრანგული მეტყველების ლექციებს, სადაც გაიცნო ნიკოლაი ბანტიშ-კამენსკი. 1789 წლის იანვრიდან რიტორიკისა და ფრანგულის მასწავლებელია, აგვისტოდან — სასულიერო სემინარიის ვიცე-პრეფექტი, ხოლო სექტემბრიდან — ბიბლიოთეკის ხელმძღვანელი. 1790 წლის სექტემბრიდან — სემინარიის პრეფექტი, ასევე ღვთისმეტყველებისა და ფილოსოფიის მასწავლებელი.
1796 წელს ვორონეჟის გუბერნიის ქალაქ პავლოვსკის იეროდიაკვნად აკურთხეს. ვორონეჟში მან დაიწყო მუშაობა „რუსეთის ისტორიაზე“. იქვე დაწერა შრომები «Надгробное слово над гробом епископа Иннокентия, с присовокуплением краткого летописца преосвященных воронежских» (1794), «Полное описание жизни преосвященного Тихона» და «Историческое, географическое и экономическое описание Воронежской губернии», მისი ხელმძრვანელობით დაიწერა «История воронежской семинарии».
სასულიერო მოღვაწეობა
1800 წელს გადავიდა სანქტ-პეტერბურგში სადაც ალაექსანდრ-ნეველის აკადემიის პრეფექტი გახდა. 9 მარტს აღიკვეცა ბერად, 11 მარტს აკურთხეს ტროიცკო ზელენიცკის მონასტრის არქიმანდრიტად. 1802 წლის 27 იანვარს გადაიყვანეს სერგიევოს უდაბნოს არქიმანდრიტად.
სანქტ-პეტერბურგში დაწერა «Историческое изображение Грузии» (როგორც საქართველოს ეგზარქოს ვარლაამთან, ქართველ თავაზდებთან ბაგრართან, იოანესთან და მაიხაილთან ურთიერთობის შედეგი), «Каноническое исследование о папской власти в христианской церкви», «Записка с двумя духоборцами» და სხვა.
ევფიმი ბოლხოვიტინოვის წიგნმა „საქართველოს ისტორიული სურათი პოლიტიკური, საეკლესიო და სწვალა-განათლების მდგომარეობის თვალსაზრისით“ (პეტერბურგი, 1802), რომელშიც სათანადო ადგილი ეთმობა ვეფხისტყაოსანსა და მის ავტორს, ხელი შეუწყო რუსთაველის პოემით დაინტერესებას რუსეთისა და დასავლეთ ევროპის სამეცნიერო წრეებში.
1804 წლის 17 ნოემბერს ხელდასხმულ იქნა სტარორუსეთის ეპისკოპოსად და ნოვგოროდის ვიქარად. 1805 წელს იყო მოსკოვის უნივერსიტეტის საპატიო წევრი, ხოლო 1806 წელს — რუსეთის აკადემიის მოქმედი წევრი.
1813 წლის 19 ივლის დაინიშნა კალუგის ეპისკოპოსად. 1813 წლიდან — მოსკოვის უნივერსიტეტში ისტორიისა და სიძველეების საზოგადოების საპატიო წევრი. 1814 წლიდან — სანქტ-პეტრბურგის სასულიერო აკადემიის წევრია. 1815 წელს აირჩა მოსკოვის საექიმო და ფიზიკური მეცნიერებების საზოგადოების წევრად, ხოლო 1817 წლიდან ხარკოვისა და ყაზანის უნივერსიტეტების წევრად.
1816 წლის 7 თებერვალს აყვანილ იქნა მთავარეპისკოპოსის ხარისხში და დაინიშნა ფსკოვისა და სრულიად ლიფლიანდიისა და კურლანდიის მთავარეპისკოპოსად.
1822 წლის 24 იანვარს — კიევის მთავარეპისკოპოსია, ხოლო 16 მარტიდან დაინიშნა კიევისა და გალიციის მიტროპოლიტად და რუსეთის წმინდა სინოდის წევრად. იმავე წელს არჩეულ იქნა ვილენსკის უნივერსიტეტის წევრად, 1823 წელს — კიევის სასულიერო აკადემიის წევრად, 1826 წელს — პეტერბურგის მეცნიერებათა აკადემიის საპატიო წევრად.
1826 წელს არჩეულ იქნა დეკაბრისტების საქმეზე უმაღლესი სასამართლოს წევრად. იყო არაერთი სამეცნიერო წრის საპატიო თუ ნამდვილი წევრი. დაჯილდოვებული იყო ალექსანდრე ნეველის ორდენით, წმინდა ანას ხარისხის ორდენით, წმინდა ვლადიმირის II ხარისხის ორდენით, წმინდა ანდრია პირველწოდებულის ორდენით.
მიტროპოლიტი ევგენი გარდაიცვალა 1837 წელს და მისი ანდერძის თანახმად დაკრძალულია კიევის სოფიის ტაძარში.
კოორდინატთა ჰორიზონტალური სისტემა
კოორდინატთა ჰორიზონტალური სისტემა, კოორდინატთა ჰორიზონტული სისტემა — ასტრონომიაში კოორდინატთა სისტემა, რომელშიც ძირითადად წრეწირად მიღებულია ჰორიზონტი, პოლუსებად ზენიტი და ნადირი. კოორდინატებია სიმაღლე და აზიმუტი.
ლიტერატურა
კატეგორია:დაკვირვებითი ასტრონომია კატეგორია:ასტრომეტრია კატეგორია:ცის მექანიკა კატეგორია:კოორდინატთა სისტემა
კარურუ
კარურუ (Caruru) — ქალაქი და მუნიციპალიტეტი კოლუმბიაში, ვაუპესის დეპარტამენტში.
2005 წლის მონაცემებით, მოსახლეობა 641 ადამიანს შეადგენდა. ფართობი 6 981 კმ²-ია.
რესურსები ინტერნეტში
კატეგორია:ვაუპესის დეპარტამენტის მუნიციპალიტეტები და ქალაქები
ნიკოლოზ პაპალექსი
ნიკოლოზ პაპალექსი (Никола́й Дми́триевич Папале́кси; დ. 2 დეკემბერი, 1880, სიმფეროპოლი — გ. 3 თებერვალი, 1947, მოსკოვი) — რუსი ფიზიკოსი, საბჭოთა რადიოფიზიკისა და რადიოტექნიკის ფუძემდებელი.
ბიოგრაფია
1880 წლის 2 დეკემბერს ქალაქ სიმფერეპოლში დაიბადა საბჭოთა რადიოფიზიკისა და რადიოტექნიკის ფუძემდებელი ნიკოლოზ დიმიტრის ძე პაპალექსი. პატარა ნიკოლოზი 4 წლისა იყო, როდესაც მამით დაობლდა, ოჯახის ტვირთი და ბავშვის აღზრდა დედას დააწვა. 1899 წელს პაპალექსი პოლტავის გიმნაზიაში ოქროს მედალზე დაამთავრა და უმაღლესი განათლების მისაღბად გერმანიაში გაემგზავრა. იგი სწავლობდა ჯერ ბერლინის, შემდეგ სტრასბურგის უნივერსიტეტში ფიზიკა-მათმატიკის ფაკულტეტზე, რომელიც 1904 წელს დაამთავრა.
სტრასბურგის უნივერსიტეტის ექსპერიმენტული ფიზიკის კათედრას იმ დროს ფ. ბრაუნი განაგებდა, ამიტომ ბუნებრივია, რომ პაპალექსის პირველი ნაბიჯები მეცნიერებაში ბრაუნის თემატიკის შესაბამისი უნდა ყოფილიყო. ბრაუნთან მუშაობდა აგრეთვე მეორე რუსი ფიზიკოსი მანდელშტამი. ისინი ათი წლის განმავლობაში მუშაობდნენ ბრაუნის ხელმძღვანელობით და ფიზიკის შესანიშნავი სკოლა გაიარეს. ამ პერიოდში პაპალექსმა მიიღო პრივატ-დოქტორის წოდება. პაპალექსი და მანდელშტამი მალე ისე დაახლლოვდნენ რომ პირველი შრომიდან დაწყებული უკანასკნელი შრომაც კი ერთად შექმნეს.
სტრასბურგის პერიოდში პაპალექსი უმთავრესად ელექტრულ რხევებზე მუშაობდა. ერთი წელიწადი მან კემბრიჯში გაატარა და ჯ. თომსონის ხელმძღვანელობით ფლუორესცენციის აგზნების ხანგრძლიობას სწავლობდა. 1911 წელს პაპალექსი პეტერბურგში ჩავიდა და მონაწილეობა მიიღო ზოგადი და გამოყენებითი ფიზიკისა და ქიმიის საკითხებისადმი მიძღვნილ მეორე საერთაშორისო კონგრესის მუშაობაში.
1914 წლის გაზაფხულზე, პირველი მსოფლიო იმპერიალისტური ომის წინ პაპალექსი და მანდელშტამი სამშობლოში დაბრუნდნენ. პაპალექსიმ ჯერ მშობლიურ პოლტავაში გაიარა და შემდეგ პეტერბურგს გაემგზავრა. აქ იგი მიიწვიეს ტელეგრაფებისა და ტელეფონების რუსული საზოგადოების კონსულტანტად და ქარხნის ლაბორატორიის გამგედ, სადაც მთელი თავისი ცოდნა და გამოცდილება სამშობლოს თავდაცვას მოახმარა.
ნიკოლოზ პაპალექსის შრომები
პირველ რიგში დაისვა ინგლისთან და საფრანგეთთან რაადიოკავშირის დამყარების საკითხი, რისთვისაც საჭირო იყო ქარხნის ძირფესვიანად გადაკეთბა. ინგლის-საფრანგეთის რადიომიმღები კი ელექტრონული მილაკების შექმნისა და მათი საშუალებით გამაძლიერებლების აგების გარეშე შეუძლებელი იყო. ეს მილაკები პაპალექსის პროექტითა და უშუალო ხელმძღვანელობით შეიქმნა. ამ მილაკებს მომხმარებელმა „პაპალექსის მილაკები“ უწოდეს. მათ დიდი სამსახური გაუწიეს რუსეთის არმიის სარდლობას პირველ მსოფლიო ომში.
ჰორიზონტის მხარეები
მინიატიურა|ჰორიზონტის მხარეები ჰორიზონტის მხარეები — ჰორიზონტის ოთხი მთავარი წერტილი: ჩრდილოეთი, სამხრეთი, აღმოსავლეთი და დასავლეთი. ჰორიზონტის მხარეები აღინიშნება ასოებით ჩრდილოეთი — N, სამხრეთი — S, აღმოსავლეთი — E და დასავლეთი — W.
ნიკოლოზ პაპალექსი
ნიკოლოზ პაპალექსის შრომები
ასეთი პრაქტიკული საქმიანობის პარალელურად პაპალექსი თეორიული ხასიათის მუშაობასაც ეწეოდა. 1918 წელს პაპალექსი თავის ლაბორატორიასთან ერთად გადავიდა მოსკოვში. იმავე წლის შემოდგომაზე კი მანდელშტამის მიწვევით სამუშაოდ ოდესაში გაემგზავრა. იქ ამ ორი მეცნიერის თაოსნობით საფუძველი ჩაეყარა ოდესის პოლიტექნიკურ ინსტიტუტს. მძიმე ბლოკადის მიუხედავად პაპალექსიმ ოდესაში მოაწყო ვაკუუმის ლაბორატორია და მიმღები რადიომილაკების სერიული გამოშვება. ასეთ თავდადებულ შრომას ეწეოდა იგი მაშინ, როდესაც ექიმებმა მას მხოლოდ ერთი თვის სიცოცხლე უწინასწარმეტყველეს, მას ჯირკვლების ტუბერკულოზი აღმოაჩნდა. სტუდენტებმა მას სანატორიუმის საგზური უშოვეს, თვითონ ავადმყოფმა კი ინტენსიური ვარჯიში დაიწყო და სიკვდილს გადაურჩა. 1922 წელს პაპალექსი და მანდელშტამი მოსკოვში მიიწვიეს სამუშაოდ, ხოლო ორი წლის შემდეგ ლენინგრადში გადავიდნენ, ვინაიდან რადიოლაბორატორიების ტრესტი იმ ხანად ლენინგრადში გადაიტანეს. პაპალექსის აქ საშუალება მიეცა ნიადაგ ახალ მოღწევათა საქმის კურსში ყოფილიყო, რადგან გამუდმებით მივლინებებში აგზავნიდნენ ევროპასა და ამერიკაში.
ჰორიზონტის მხარეები
ლიტერატურა
კატეგორია:ორიენტაცია
ნიკოლოზ პაპალექსი
ნიკოლოზ პაპალექსის შრომები
1932 წელს პაპალექსი სსრ კავშირის მეცნიერებათა აკადემიის წევრ-კორესპონდენტად აირჩიეს, ხოლო 1939 წელს - ნამდვილ წევრად. 1924 წლიდან ლენინგრადში შეიქმნა საკავშირო მნიშვნელობის ცენტრალური რადიო-ლაბორატორია. ლაბორატორიაში პაპალექსისა და მანდელშტამის ერთობლივ მუშაობამ მნიშვნელოვნად გაამდიდრა საბჭოთა რადიოფიზიკა და რადიოტექნიკა. 1924-1928 და 1928-1935 წწ. პირველ პერიოდში აღსანიშნავია მრავალი ღირშესანიშნავი აღმოჩენა: რადიოტელეგრაფული და რადიოტელეფონური მოდულაციის ახალი ხერხები; მაღალსიხშირეთა გახომვის ახალი ხერხები; მოწყობილობა სიზშირის კვარცული სტაბილიზაციისათვის მაღალსელექციური მიმღები კვარცის ფილტრით; რეგენერაციის ახალი ხერხები და სხვა. მანდელშტამმა და პაპალექსიმ შექმნეს მრავალი სახელმზღვანელო ფიზიკასა და რადიოფიზიკაში.
1935 წლიდან პაპალექსი გადაიყვანეს სსრ კავშირის მეცნიერებათა აკადემიაში, მას დაევალა დახმარების აღმჩენა ჩრდილო პოლუსზე გამგზავრებული ექსპედიციისათვის. 1938 წლიდან პაპალექსი მოსკოვში გადასახლდა.
ნიკოლოზ პაპალექსი გარდაიცვალა 1947 წლის 3 თებერვალს.
სქოლიო
კატეგორია:რუსი ფიზიკოსები
ხუან I (არაგონი)
ხუან I მონადირე (Juan I el Cazador; დ. 27 დეკემბერი, 1350 — გ. 13 მაისი, 1396) — არაგონის, ვალენსიის, სარდინიის და კორსიკის (ჯოვანი I-ის სახელით) მეფე, ბარსელონიის გრაფი 1387 წლიდან.
ოჯახი
1373 წელს ცოლად შეირთო მატე დ’არმანიაკი. ჟან I დ’არმანიაკის ქალიშილი. 5 შვილიდან გადარჩა მხოლოდ ერთი ქალიშვილი: 1380 წელს ის დაოჯახდა მეორედ იოლანდა დე ბარზე (დაახლოებით 1365-1431 წწ.), რობერტ I-ის, ბარის ჰერცოგის ქალიშვილზე. შვილები:
ხუანის გარდაცვალების შემდეგ ტახტზე ადის მისი ძმა მარტინი.
ლიტერატურა
კატეგორია:არაგონის მეფეები კატეგორია:დაბადებული 27 დეკემბერი კატეგორია:დაბადებული 1350 კატეგორია:გარდაცვლილი 13 მაისი კატეგორია:გარდაცვლილი 1396 კატეგორია:ბარსელონის დინასტია
კუნდინამარკის დეპარტამენტი
კუნდინამარკა (Departamento de Cundinamarca) — კოლუმბიის ერთ-ერთი დეპარტამენტი. მდებარეობს ქვეყნის ცენტრალურ ნაწილში. მოიცავს 24 210 კმ² ტერიტორიას. 2013 წლის მონაცემებით მოსახლეობა 2 598 245 ადამიანს შეადგენს. შეიქმნა 1886 წლის 5 აგვოსტოს, კონსტიტუციის საფუძველზე. დეადაქალაქია ბოგოტა. ეს გამონაკლისი შემთხვევაა კოლუმბიის დეპარტამენტებს შორის, რადგან ბოგოტა ლეგალურად არ ეკუთვნის კუნდინამარკას, თუმცა ის ერთადერთი დეპარტამენტია, რომელსაც კონსტიტუციით განსაზღვრული დედაქალაქი გააჩნია.
სახელი „კუნდინამარკა“ სავარაუდოდ კეჩუას ენიდან მომდინარეობს და „კონდორის ბუდეს“ ნიშნავს.
დეპარტამენტის უდიდესი ნაწილი აღმოსავლეთ კორდილიერას უკავია. დასავლეთით ჩამოუდის მდინარე მაგდალენა. სამხრეთით ესაზღვრება ტოლიმის დეპარტამენტი.
კუნდინამარკის დეპარტამენტი 15 პროვინციისაგან შედგება.
სქოლიო
კატეგორია:კოლუმბიის დეპარტამენტები
საცხენისის ღვთისმშობლის ეკლესია
საცხენისის ღვთისმშობლის ეკლესია — არქიტექტურის ძეგლი გარდაბნის მუნიციპალიტეტის სოფელ საცხენისის ცენტრში. ეკლესია საქართველოში ნაკლებად გავრცელებული ტიპის სამნავიანი ბაზილიკაა.
საცხენისის ეკლესია დიდი ზომის მრავალფენოვანი ნაგებობაა. ამჟამად, გარდა შუა საუკუნეების გადაკეთებისა, ცენტრალური ნავის აღმოსავლეთ ნაწილში დაცულია XIX საუკუნის ბოლოს ჩაშენებული დარბაზული ეკლესიაც. საცხენისის ეკლესიის შემორჩენილი კედლები ამოყვანილია აგურისა და თლილი ქვის კვადრების შერეული წყობით. ქვედა რიგებში შემორჩენილ აგურისა და ქვის ფიგურალურ წყობას, ცვლის ბაზილიკის დანგრევის შემდგომ, მისი პირველი აღდგენისას, იმავე მასალით ამოყვანილი აგურის წყობაში უსისტემოდ ჩაყოლებული ქვის რიგები და ბოლოს, ზედა ნაწილში გვიანი, XIX საუკუნის მშენებლობის დროინდელი სადა, აგურის წყობა.
რესურსები ინტერნეტში
კატეგორია:გარდაბნის მუნიციპალიტეტის ტაძრები
წმინდა ნაუმის მონასტერი
right|thumb|250px|ეკლესია, სადაც დაკრძალულია წმინდა ნაუმი წმინდა ნაუმის მონასტერი (Манастир „Св. Наум“) — მართლმადიდებლური მონასტერი ჩრდილოეთ მაკედონიაში. მდებარეობს ოჰრიდის ტბის სამხრეთ-აღმოსავლეთ ნაპირზე. ალბანეთის საზღვართან ახლოს (ოჰრიდიდან სამხრეთით 30 კმ-ზე). წარსულში მონასტერში განთავსებული იყო ოჰრიდის სამთავარეპისკოპოსოს რეზიდენცია, ამჟამად მონასტერი შედის არაკანონიკური მაკედონიის მართლმადიდებელი ეკლესიის იურისდიქციაში.
ისტორია
შუა საუკუნეებში მონასტერი იყო მნიშვნელოვანი კულტურული ცენტრი და ფლობდა მიწის დიდ ფართობს.
წმინდა ნაუმი ოსმალეთის ბატონობის პერიოდში დიდი პატივისცემით სარგებლობდა მუსულმანებს შორისაც, მისი ცხედრის მოსალოცად მოდიოდნენ ალბანელებიც და ტორბეშებიც. ითვლებოდა, რომ წმინდა ნაუმი კურნავდა ადამიანებს ფსიქიკური აშლილობისაგან და დაავადებებისაგან.
1875 წლის 2-3 თებერვალს მონასტერი ძლიერ დაზიანდა ხანძრის შედეგად. მეორე მსოფლიო ომის პერიოდში მონასტრის საძმო გადავიდა ალბანეთის მართლმადიდებელი ეკლესიის შემადგენლობაში. 1942 წლის 1 თებერვალს სწორედ ამ მონასტერში აპოლონიის ეპისკოპოსად გამოაცხადეს ილია ბანუში (ირინეი). ომის შემდგომ პერიოდში ეკლესია გადავიდა მაკედონიის მართლმადიდებელი ეკლესიის ხელში.
სქოლიო
კატეგორია:ჩრდილოეთ მაკედონიის მონასტრები
Game Boy-ის ოჯახი
Game Boy-ის ოჯახი — მეოთხე, მეხუთე და მეექვსე თაობების პორატიული ვიდეო თამაშების კონსოლების ხაზი, შექმნილი, წარმოებული და გამოცემული კომპანია Nintendo-ს მიერ. ხაზი მოიცავს Game Boy-ის, Game Boy Color-სა და Game Boy Advance-ს.
ოჯახს საფუძველი ჩაეყარა 1989 წელს, მას შემდეგ რაც ბაზარზე გამოჩნდა 8-ბიტიანი პორტატიული კონსოლი Game Boy, რომელიც შეიმუშავა Game & Watch-ის სერიის შემქმნელთა ჯგუფმა. ათი წლის შემდეგ, 1998 წელს კომპანიამ გამოუშვა Game Boy Color — რიგით მეორე სისტემა ოჯახიდან, ხოლო ამას მოჰყვა მესამე კონსოლის, Game Boy Advance-ის გამოშვება 2001 წელს, რომელიც დაფუძნებული იყო 32-ბიტიან არქიტექტურაზე.
ორიგინალი Game Boy-ის (ゲームボーイ) და Game Boy Color-ის ერთიანი გაყიდვები შეადგენს 118.69 მილიონ ერთეულს, Game Boy Advance-ის — 81.51 მილიონს, ხოლო სამივეს გაყიდვები ჯამში უდრის 200.20 მილიონს.
2004 წელს Nintendo-მ დაიწყო [Nintendo DS-ის ხაზის გამოშვება, რომელიც იწარმოებოდა 2015 წლამდე. მოგვიანებით Virtual Console-ის სერვისის საშუალებით Game Boy-ის ოჯახის თამაშები გამოვიდა Nintendo-ს ახალ კონსოლებზე — Nintendo 3DS, Wii U-სა და Nintendo Switch-ზე. 2008 წელს დასრულდა Game Boy-ის ხაზის კონსოლების წარმოება.
სქოლიო
კატეგორია:Game Boy კატეგორია:Game Boy-ის კონსოლები
ტამბილიოს რაიონი
ტამბილიოს რაიონი (Distrito de Tambillo) — რაიონი პერუში, აიაკუჩოს რეგიონის უამანგის პროვინციაში. მდებარეობს ზღვის დონიდან 3 080 მეტრზე. 2007 წლის მონაცემებით, მოსახლეობა 4 939 ადამიანს შეადგენდა, სიმჭიდროვე 27 ადამიანი კმ²-ზე. ფართობი 184.45 კმ²-ია.
რესურსები ინტერნეტში
კატეგორია:აიაკუჩოს რეგიონის რაიონები კატეგორია:უამანგის პროვინციის რაიონები
პეტროვკა (იანაულის რაიონი)
პეტროვკა (Петровка; Петровка) — სოფელი რუსეთში, ბაშკირეთში, იანაულის რაიონში. მიეკუთვნება ორლოვის სოფსაბჭოს. რაიონულ ცენტრ იანაულიდან განლაგებულია 21 კილომეტრში, სოფსაბჭოს ცენტრ ორლოვკიდან 9 კილომეტრში, ხოლო უახლოეს რკინიგზის სადგურ იანაულიდან 21 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 171ადამიანი. მოსახლეობის უმრავლესობას რუსები შეადგენენ.
სქოლიო
კატეგორია:იანაულის რაიონის სოფლები
ფოლიო
ფოლიო (Scabiosa) — მცენარეთა გვარი გოქშოსებრთა ოჯახისა. ერთ- ან მრავალწლოვანი ბალახებია. თათისებრ დანაკვთული ან, იშვიათად, მთლიანი ფოთლები აქვთ. თავაკისებრ ყვავილედს შემოხვეული აქვს ბალახოვანი საბურვლის ფოთლები. ნაყოფი თესლურაა.
100-მდე სახეობა გავრცელებულია ხმელთაშუაზღვისპირეთში, აგრეთვე ევრაზიასა და აფრიკაში. საქართველოში დაახლოებით 20 სახეობაა გავრცელებული. იზრდება მშრალ და კლდოვან ადგილებზე, იშვიათად არიდულ მეჩხერ ტყეში და ზღვისპირა ქვიშაზე. სუბალპურ მდელოებზე, ფართოდაა გავრცელებული ცისფერყვავილიანი კავკასიური ცის ფოლიო (Scabiosa caucasica); იგი ნაირბალახოვანი მდელოების ერთ-ერთი კომპონენტია. დეკორატიულია. ფოლიოს თითქმის ყველა სახეობა თაფლოვანია.
ლიტერატურა
კატეგორია:გოქშოსებრნი
ტიკილიაკის რაიონი
ტიკილიაკის რაიონი (Distrito de Tiquillaca) — რაიონი პერუში, პუნოს რეგიონის პუნოს პროვინციაში. მდებარეობს ზღვის დონიდან 3 885 მეტრზე. 2007 წლის მონაცემებით, მოსახლეობა 2 019 ადამიანს შეადგენდა, სიმჭიდროვე 4.4 ადამიანი კმ²-ზე. ფართობი 455.71 კმ²-ია.
რესურსები ინტერნეტში
კატეგორია:პუნოს რეგიონის რაიონები კატეგორია:პუნოს პროვინციის რაიონები
ოლიაური
ოლიაური (Ollauri) — მუნიციპალიტეტი ესპანეთში, შედის ლა-რიოხის პროვინციის აროს კომარკის შემადგენლობაში. ფართობი — 3 კმ². მოსახლეობა — 286 კაცი (2020 წ.).
პაკოა
პაკოა (Pacoa) — ქალაქი და მუნიციპალიტეტი კოლუმბიაში, ვაუპესის დეპარტამენტში.
2005 წლის მონაცემებით, მოსახლეობა 4 412 ადამიანს შეადგენდა. ფართობი 14 109 კმ²-ია.
რესურსები ინტერნეტში
კატეგორია:ვაუპესის დეპარტამენტის მუნიციპალიტეტები და ქალაქები
სიუბჰი
სქოლიო
კატეგორია:ნეფთჩალის რაიონის სოფლები
ანსერმანუევო
ანსერმანუევო (Ansermanuevo) — ქალაქი და მუნიციპალიტეტი კოლუმბიაში, ვალიე-დელ-კაუკის დეპარტამენტში. მდებარეობს ზღვის დონიდან 990 მეტრზე. 2005 წლის მონაცემებით, მოსახლეობა 19 836 ადამიანს შეადგენდა, სიმჭიდროვე 64.4 ადამიანი კმ²-ზე. ფართობი 308 კმ²-ია.
იბნ თაიმია
იბნ თაიმია (ابن تيمية), სრული სახელი თაყი ად–დინ აბუ ლ–'აბბას აჰმად ბინ 'აბდუ ლ–ჰალიმ ბინ 'აბდუ ს–სალამ ბინ 'აბდუ ლ–ლაჰ ბინ აბი ლ–ყასიმ ბინ მუჰამმად იბნ თაიმიია ალ–ჰარრანი ან–ნიმაირი (تقي الدين أبو العباس أحمد بن عبد الحليم بن عبد السلام بن عبد الله بن أبي القاسم بن محمد ابن تيمية الحراني النميري) (დ. 22 იანვარი 1263 (661 ჰიჯრის შემდგომ) — გ. 26 სექტემბერი 1328 (728  ჰიჯრის შემდგომ)), აგრეთვე ცნობილია, როგორც შეიხულ–ისლამი (شيخ الإسلام) და შეიხულ–ისლამი იბნ თაიმია (شيخ الإسلام ابن تيمية) — მუსლიმი სწავლული, თეოლოგი. ცნობილი გახდა თავისი მწვავე დაპირისპირებებით როგორც სხვადასხვა სუფიურ ორდენებსა და შიიტურ დაჯგუფებებთან, ასევე აშ'არი–მათურიდი მრწამსის მიმდევრებთან. ამ უკანასკნელებმა, რომელთაც ასევე წარმოადგენდა დამასკოს ყადი, ანუ მოსამართლე, რამდენიმეჯერ მოახერხეს მისი დაპატიმრება და საბოლოოდ დამასკოს ციტადელის საპყრობილეში გამოკეტეს, სადაც გარდაიცვალა კიდეც.